“Össze kell fognunk!” – Innoskart Klaszter
“Össze kell fognunk!”
Digitális megoldásadók, technológiai gyártók és élelmiszeripari feldolgozók az élelmiszeripar modernizációjáért
“Össze kell fognunk!” – vonták le a konklúziót az S3FOOD projekt 2019. november 21-i pályázati tájékoztatóján összegyűlt klasztertagok. Az EU kiemelt tematikája az Ipar 4.0 támogatása a tagországokban. Erre a tematikára épül az S3FOOD projekt is, amely keretein belül innovációs voucherekre (azaz Ipar 4.0 fejlesztések támogatására) pályázhatnak digitális megoldásadókból, technológiai gyártókból és élelmiszeripari feldolgozókból álló konzorciumok.
A pályázat az élelmiszeripari gyártó cégek többségét foglalkoztató valós problémákra ad választ:
minőségjavítás / élelmiszerbiztonság
a folyamatosan csökkenő munkaerő technológiával történő helyettesítése
A pályázat jelen fázisában olyan problémafelvetéseket várunk élelmiszeripari feldolgozó klasztertagjainktól, amelyre a támogatásból digitális fejlesztéssel foglalkozó szervezeteink hatékony megoldásokat dolgozhatnak ki, akár egész ágazatokat érintő szükségleteket oldhatnak meg. Az S3FOOD pályázat a KKV-knak szól, ám szakmai partner lehet nagyvállalat, amely bár a direkt támogatásban nem részesülhet, a számára kifejlesztett technológia gyümölcsét learathatja.
A technoklógiai, IT fejlesztésekkel párhuzamosan digitális szemléletváltást ösztönző képzésekre is lehet pályázatokat benyújtani. A projekt megvalósítási ideje alatt folyamatosan lesznek tanulmányi utak, hogy a pályázók konkrét pilotokat, megvalósulásokat is láthassanak, megismerkedhessenek a legkorszerűbb lehetőségekkel, amelyekkel gyorsan és költséghatékonyan tudnak változásokat elérni. Mivel a EU-s pályázatokon (nem feltétel!) előnyt élveznek a nemzetközi együttműködések, a képzések mellett nemzetközi szintű kapcsolatépítő (matchmaking) rendezvények is megrendezésre kerülnek.
A projekt segítségével határozott piaci lehetőségek körvonalazódnak ki klasztertagjaink számára. Az együttműködések életre hívásával egy hosszútávú folyamatot indítunk most be. A kézzelfogható eredményeken kívül a pályázók felkerülhetnek egy nemzetközi szakmai térképre: készül tech-katalógus, expert lista, feltérképezésre kerül egy releváns living-lab hálózat. A konzorciumokat azért is érdemes megalakítani,mert hasonló pályázatok várhatóak a jövőben is.
Bővebben friss információt az elérhető lehetőségekről a www.s3food.eu oldalon találnak.